**CANDIDAT COD A1039 HOTĂRÂREA nr. 5**

Cod ECLI ECLI:RO:.....

Dosar nr. ........

R O M Â N I A

CURTEA DE APEL ...........

SECTIA ...........

**DECIZIA CIVILĂ Nr. ..........**

Şedinţa publică din ..........

Completul compus din:

PREŞEDINTE **CANDIDAT COD A1039**

Judecător ...........

Judecător ............

Grefier ..........

Pe rol se află judecarea recursului declarat de creditoarea Administrația Județeană a Finanțelor Publice ....... mandatată de Direcţia Generală Regională a Finanţelor Publice ......., împotriva încheierii camerei de consiliu din ...... pronunţată de judecătorul sindic din cadrul Tribunalului .........

La apelul nominal făcut în şedinţa publică , se constată lipsa apelantei creditoare Administrația Județeană a Finanțelor Publice ....... mandatată de Direcţia Generală Regională a Finanţelor Publice ......, a intimaţilor creditori BANCA A.... - sucursala ......, CONSILIUL LOCAL AL MUNICIPIULUI B..... - DIRECŢIA FISCALĂ, SC C...... SA şi SC D..... SA şi intimata debitoare SC E..... SRL prin lichidator judiciar F.......

Procedura legal îndeplinită.

S-a făcut referatul cauzei de către grefier, care învederează instanţei că s-a depus la dosarul cauzei, prin serviciul registraturii întâmpinare din partea intimatului lichidator judiciar.

Având în vedere actele şi lucrările dosarului, precum şi faptul că s-a solicitat judecarea cauzei în lipsă, instanţa reţine cauza în pronunţare.

**C U R T E A**

Asupra recursului de faţă;

Analizând actele şi lucrările dosarului, reţine următoarele :

Prin încheierea din ...... pronunţată de judecătorul sindic din cadrul Tribunalului ......, a fost admisă cererea formulată de lichidatorul F....... A fost stabilită retribuţia provizorie a lichidatorului judiciar la suma de 3000 lei pentru întreaga procedură şi un onorariu de succes de 8% din sumele încasate din valorificarea bunurilor. Onorariul lichidatorului a fost aprobat de adunarea creditorilor.

Pentru a pronunţa această încheiere, judecătorul sindic a reţinut următoarele :

Prin sentinţa civilă nr. ..../.... pronunţată de Tribunalul .... în dosarul cu numărul de mai sus a fost admisă cererea formulată de creditoarea Direcţia Generală Regională a Finanţelor Publice ..... şi în consecinţă, deschisă procedura simplificată de faliment împotriva debitoarei SC E..... SRL, iar în calitate de lichidator a fost desemnat practicianul în insolvenţă F....., dar nu i-a fost stabilită şi remuneraţia acestuia.

Potrivit art. 34 din Legea nr. 85/2006, prin sentinţa de deschidere a procedurii generale, judecătorul-sindic va desemna un administrator judiciar, iar în cazul deschiderii procedurii simplificate va desemna un lichidator provizoriu, desemnarea acestuia făcându-se în conformitate cu prevederile art. 11 alin. (1) lit. c), coroborat cu cele ale art. 19 alin. (1).

Astfel, conform art. 11 alin. (1) lit. c) din lege, judecătorul sindic, prin sentinţa de deschidere a procedurii, dispune desemnarea motivată a administratorului/lichidatorului judiciar dintre practicienii în insolvenţă compatibili care au depus ofertă de servicii în acest sens la dosarul cauzei, fixându-i totodată remuneraţia în conformitate cu criteriile stabilite de legea de organizare a activităţii practicienilor în insolvenţă, precum şi a atribuţiilor acestuia pentru această perioadă.

Faţă de considerentele de mai sus, s-a dispus admiterea cererii lichidatorului şi stabilirea retribuţiei provizorie a acestuia la suma de 3000 lei pentru întreaga procedură şi un onorariu de succes de 8% din sumele încasate din valorificarea bunurilor, urmând ca onorariul să fie supus aprobării adunării creditorilor.

**Împotriva acestei încheieri, în termen legal, a declarat recurs creditoarea Administrația Județeană a Finanțelor Publice ...... mandatată de Direcția Generală Regională a Finanțelor Publice .......**, solicitând modificarea ei în parte în sensul stabilirii renumeraţiei lichidatorului judiciar la suma de 3000 lei pentru întreaga procedură şi un onorariu de succes de 3%.

În motivarea cererii e recurs a arătat aceasta că în mod nelegal a fost stabilită retribuţia provizorie la suma de 3.000 lei pentru întreaga procedură şi un onorariu de succes de 8 % întrucât potrivit procesului verbal din 24.02.2016 din cadrul AGC s-a prevăzut ca onorariul de succes să fie de 3 %.

Legal citat, lichidatorul judiciar a formulat întâmpinare prin care a solicitat respingerea recursului ca rămas fără obiect întrucât ulterior pronunţării încheierii recurate a fost adoptată hotărârea Adunării creditorilor din data de 24.02.2016.

Analizând cu prioritate excepţia invocată de către intimat prin întâmpinare, Curtea constată că aceasta este întemeiată, urmând a fi admisă pentru următoarele considerente :

Potrivit dispoziţiilor încheierii recurate, judecătorul sindic a stabilit în mod provizoriu onorariul lichidatorului judiciar.

Aceste dispoziţii puteau produce efecte până la momentul adoptării unei hotărâri a Adunării Creditorilor, respectiv până la data de 24.02.2016, când a fost adoptată Hotărârea Adunării Creditorilor pe care chiar recurenta a invocat-o.

Aşa cum rezultă din Planul de distribuţie nr. ...../17 martie 2016, retribuţia lichidatorului a fost de 3000 lei plus 3% din valoarea sumelor obţinute.

Faţă de aceste considerente, constatând că pentru viitor urmează să îşi producă efecte Hotărârea Adunării Creditorilor din data de 24.02.2016, urmează să admită excepţia şi, pe cale de consecinţă, să respingă recursul ca rămas fără obiect.

PENTRU ACESTE MOTIVE,  
ÎN NUMELE LEGII

**D E C I D E**

Respinge ca rămas fără obiect recursul formulat de Direcția Generală Regională a Finanțelor Publice ...... prin Administrația Județeană a Finanțelor Publice ....... împotriva încheierii din data de ..... pronunţată de Tribunalul ......., pe care o menţine.

Irevocabilă.

Pronunţată în şedinţă publică azi ...........

Preşedinte, Judecător, Judecător,

cod A1039 .............. .................

Grefier,

...........................

Red. Cod A1039 /...

Dact.............../.......

Jud. fond . .......