**CANDIDAT COD A1039 HOTĂRÂREA nr. 7**

Cod ECLI ECLI:RO:..........

Dosar nr. ..........

R O M Â N I A

CURTEA DE APEL ..............

Secţia ...............

## DECIZIA CIVILĂ NR............

Şedinţa publică din ..............

Completul constituit din:

Preşedinte: **CANDIDAT COD A1039**

Judecător: ...............

Judecător: ............

Grefier: ................

Pentru astăzi fiind amânată pronunţarea asupra recursului declarat de expertul judiciar A...., împotriva sentinţei civile nr...... din ......, pronunţate de Tribunalul ...... – Secţia .......... în dosarul nr..........

Dezbaterile în cauza de faţă au avut loc în şedinţa publică din ............., potrivit celor consemnate în încheierea din acea zi.

Instanţa, pentru a da posibilitate părţilor să depună concluzii scrise, în temeiul prevederilor art.146 din Codul de procedură civilă, a amânat pronunţarea pentru data de ............

C U R T E A,

Asupra recursului civil de față:

Analizând actele și lucrările dosarului reține următoarele:

Prin sentința civilă nr........./....... Tribunalul ........... a luat act şi a consfinţit tranzacţia încheiată de părţi la data de ......

Tranzacţia face parte integrantă din hotărâre.

**CONTRACT DE TRANZACŢIE**

încheiat la data de .....

**ART. 1 – PĂRŢILE:**

* 1. Subscrisa, **C.....,** o societate constituită în mod legal şi care funcţionează în conformitate cu legislaţia din X....., având sediul în ........., X....., înregistrată la Registrul Comerţului din X..... sub nr. ......., reprezentată convenţional prin D.....(denumită în continuare „***C.....***”), **pe de o parte,**

şi

* 1. Subscrisa, **E.... S.R.L.**, o societate constituită în mod legal şi care funcţionează în conformitate cu legislaţia din România, având sediul în B....., Str. ......., înregistrată la Registrului Comerţului cu numărul ........., cod de identificare fiscală ........, reprezentată prin Director General – Dna. F….. (denumită în continuare „***E.....***”) **pe de altă parte**,

denumite în continuare, în mod individual „**Partea**” şi în mod colectiv, „**Părţile**”,

**ART. 2 – PREAMBUL:**

* 1. **Având în vedere** pretenţiile emisede către C.... faţă de E.... şi respectiv, de către E...., faţă de C....., în temeiul Contractului de execuţie şi a Ofertei de lucrări, formând obiectul **dosarului nr. .......** aflat în curs de soluţionare pe rolul Tribunalului B......, Secţia ...... („***Litigiul***”), prin care Părţile au solicitat instanţei de judecată după cum urmează:

(1) Prin **cererea de chemare în judecată**, C...... a solicitat:

* obligarea pârâtei la plata sumei de 372.609,81 EUR reprezentând cuantumul sumei principale datorate de E..... către C..... şi obligarea pârâtei la plata dobânzilor aferente sumei principale, calculate până la data de ..... în cuantum de 67.193,97 EUR;
* obligarea pârâtei la plata dobânzii de întârziere de la data de .... până la plata efectivă a sumelor datorate, în cuantumul dobânzii legale aplicabile de 6% pe an;
* obligarea pârâtei la plata cheltuielilor de judecată ocazionate de soluţionarea cauzei.

1. Prin **cererea reconvenţională**, E..... a solicitat:

* obligarea reclamantei pârâte la plata sumei *estimate provizoriu* de 275.119 eur0 (echivalentul a 1.284.462 RON), reprezentând sume nedatorate în baza Contractului de execuţie;
* obligarea reclamantei pârâte la plata sumei de 59.344 RON, reprezentând contravaloarea prestaţiilor efectuate de contractori ulteriori, în contul lucrărilor neconforme executate de reclamanta pârâtă;
* obligarea reclamantei pârâte la plata tuturor cheltuielilor de judecată ocazionate de soluţionarea cauzei.
  1. **Având în vedere** că Părţile urmăresc prin semnarea prezentei tranzacţii să soluţioneze amiabil Litigiul existent între acestea, precum şi să preîntâmpine naşterea unor alte litigii decurgând din sau în legătură cu Contractul de execuţie din data de 04.05.2009 (în continuare ***„Contractul de execuţie”****)* şi/sau Ofertei de lucrări din data de 30.04.2009 (în continuare ***„Oferta de lucrări”)*** şi care formează obiectul dosarului nr. ...... aflat pe rolul Tribunalului B......, în urma discuţiilor şi negocierilor Părţilor rezultând voinţa fermă a acestora de a încheia prezenta tranzacţie în termenii şi condiţiile stipulate mai jos,

În temeiul dispoziţiilor art. art. 2.267 – 2.278 din Codul Civil, coroborate cu dispoziţiile art. 270 – 273 din vechiul Cod de Procedură Civilă, Părţile convin la încheierea prezentului Contract de Tranzacţie Judiciară (în continuare „***Tranzacţia***” sau **„*Contractul*”**).

**ART. 3 – OBIECTUL TRANZACŢIEI.**

* 1. Prin semnarea prezentei Tranzacţii şi sub condiţia executării întocmai a acesteia, Părţile convin să renunţe definitiv şi irevocabil la toate şi orice drepturi şi pretenţii (patrimoniale sau nepatrimoniale) sau de orice altă natură, prezente sau care s-ar putea ivi ca urmare a unor acte, fapte sau situaţii trecute sau prezente decurgând din sau în legătură cu Contractul de execuţie şi/sau Oferta de lucrări şi care formează obiectul dosarului nr. ....... aflat pe rolul Tribunalului B.........
  2. Pentru evitarea oricărui dubiu, la data semnării prezentei Tranzacţii, subscrisa C.... înţeleg să renunţ, în schimbul renunţărilor şi prestaţiilor asumate de societatea E..... conform art. 3.1 şi 3.3 şi în condiţiile prezentei Tranzacţii:

1. la toate pretenţiile formulate în cadrul dosarului nr. ...... aflat în curs de soluţionare pe rolul Tribunalului B...... şi arătat la art. 2.1. din prezenta Tranzacţie;
2. la orice căi de atac ce ar putea fi formulate în dosarul nr. ..... aflat pe rolul Tribunalului B.......;
3. la orice alte pretenţii conexe, prezente şi viitoare faţă de E..... indiferent modul de formulare al acestor pretenţii, de organele sau entităţile cărora le vor fi adresate ş.a.m.d., decurgând din Contractul de execuţie şi/sau Oferta de lucrări și care sunt cuprinse în obiectul dosarului nr. ..... aflat pe rolul Tribunalului B........
   1. În schimbul renunţării de către societatea C..... la acţiunea principală, precum şi la toate şi orice pretenţii directe, conexe sau accesorii conform art. 3.2. de mai sus, subscrisa E....., la data semnării prezentei Tranzacţii, mă oblig în condiţiile prezentei Tranzacţii la următoarele:

1. Renunţ la toate pretenţiile formulate în cadrul dosarului nr. ...... aflat în curs de soluţionare pe rolul Tribunalului B....... şi arătat la art. 2.1. din prezenta Tranzacţie

2. renunţ la orice căi de atac ce ar putea fi formulate în dosarul nr. ...... aflat pe rolul Tribunalului B.......;

3.renunț la orice alte pretenţii conexe, prezente şi viitoare faţă de C..... indiferent de modul de formulare al acestor pretenţii, de organele sau entităţile cărora le vor fi adresate ș.a.m.d., decurgând din Contractul de execuţie şi/sau Oferta de lucrări sau din executarea acestora de către C...... și care sunt cuprinse în obiectul dosarului nr. ..... aflat pe rolul Tribunalului B........;

3. mă oblig să achit către societatea C..... suma totală de **200.000 (douăsutedemii) EURO**, cu titlu de preţ al Tranzacţiei („***Preţul Tranzacţiei***”) sumă care acoperă integral toate şi orice pretenţii directe, principale sau accesorii rezultând din Contractul de execuţie şi/sau Oferta de lucrări, precum şi toate sau orice asemenea pretenţii (inclusiv cheltuieli judiciare și extrajudiciare) prezente sau care s-ar putea ivi în viitor, în legătură cu dosarul nr. ...... aflat pe rolul Tribunalului B........

* 1. Preţul tranzacţiei se compune din soldul de 69.100,81 (şaizecișinouădemiiosută virgulă optzecișiunu) EUR înregistrat ca neplătit în contabilitatea E....., pe care îl stinge integral prin plată şi suma de 130.899,19 (osutătreizecidemiioptsutenouăzecișinouă virgulă nouăsprezece) EUR, plătibil în contul penalităţilor de întârziere solicitate de C..... în cadrul Litigiului. Prin plata integrală a Preţului Tranzacţiei, toate celelalte pretenţii din cadrul Litigiului se sting, conform celor arătate în art. 3.1 – 3.3.
  2. Plata Preţului tranzacţiei în cuantum de 200.000 (douăsutedemii) EURO se va efectua de către E..... în 2 (două) tranşe, prin transfer bancar, în contul societăţii C..... deschis la Banca G..... ..... – IBAN ......, swift ......, în EURO, cu respectarea următoarelor termene de plată agreate de ambele Părţi:
     1. **Tranşa 1**, respectiv suma de 100.000 EUR, va fi achitată până la data de .....;
     2. **Tranşa 2**, respectiv diferenţa de 100.000 EUR, va fi achitată până la data de ......
  3. În situaţia în care autorităţile fiscale ar putea stabili că tranzacţia părţilor este subiect de TVA, Părţile vor coopera în vederea respectării obligaţiilor legale în materie, eventualul TVA urmând a fi calculat ţi aplicat la valoarea Preţului Tranzacţiei în cuantum de 200.000 (douăsutedemii) EURO.
  4. C..... este o societate cu rezidenţa fiscală în X..... conform certificatului de rezidenţă fiscală ataşat în Anexa 1. Părţile vor coopera în vederea îndeplinirii oricăror formalităţi necesare pentru ca plăţile menţionate la clauza 3.5. de mai sus să beneficieze de aplicarea prevederilor Convenţiei de Evitare a Dublei Impuneri încheiată între România şi X.......
  5. Noi, Părţile, ne obligăm să solicităm instanţei de judecată învestită cu soluţionarea dosarului nr. ..... de pe rolul Tribunalului B...... pronunţarea unei hotărâri de expedient în temeiul art. 271-273 din vechiul Cod procedură civilă, care să consfinţească învoiala părţilor din cuprinsul prezentei Tranzacţii, să efectuăm toate demersurile judiciare sau extrajudiciare, care să conducă la îndeplinirea dispoziţiilor sau drepturilor şi obligaţiilor născute din prezenta Tranzacţie şi, de asemenea, să nu solicităm cheltuieli de judecată în litigiul formând obiectul dosarului nr. .........

**Art. 4 - CONFIDENŢIALITATE.**

* 1. Părţile vor privi ca strict confidenţiale şi nu vor dezvălui sau folosi nicio informaţie primită sau obţinută în cursul încheierii prezentei Tranzacţii, care se referă fie la prevederile acestei Tranzacţii ori ale oricărui contract în care se angajează ca urmare a prezentei, fie la negocierile Tranzacţiei şi ale oricărui alt contract similar.
  2. O Parte nu are dreptul, fără acordul scris al celeilalte Părţi:

1. Să facă Tranzacţia sau orice prevedere a acesteia cunoscută unor terţe părţi, în afara acelor entităţi implicate în îndeplinirea Tranzacţiei;
2. Să utilizeze informaţiile şi documentele obţinute sau la care are acces în perioada de derulare a Tranzacţiei, în alt scop decât acela de a-şi îndeplini obligaţiile contractuale.
   1. În categoria terţelor persoane nu intră reprezentanţii legali, salariaţii sau colaboratorii Părţilor, din cadrul societăţilor de audit financiar, caselor de avocatură și/sau a societăţilor de consultanţă, băncilor finanţatoare sau a oricăror alte entităţi care asigură, gestionează sau controlează activitatea Părţilor („**Persoane Autorizate”**)**.** Persoanele Autorizate sunt exceptate de la aplicarea interdicţiei prevăzute la art. 4.2. de mai sus.
   2. Dezvăluirea oricărei informaţii faţă de persoanele implicate în îndeplinirea Tranzacţiei, se va face confidenţial şi se va extinde numai asupra acelor informaţii necesare în vederea îndeplinirii Tranzacţiei.
   3. Oricare din Părţi va fi exonerată de răspundere pentru dezvăluirea de informaţii referitoare la Tranzacţie dacă:
3. Informaţia a fost dezvăluită după ce s-a obţinut acordul scris al celeilalte Părţi, cu indicarea expresă a persoanelor care vor beneficia de atari informaţii;

(2) Dezvăluirea informaţiei constituie potrivit legii, o obligaţie legală şi executorie a Părţii, decurgând dintr-o hotărâre judecătorească sau ca urmare a unei sesizări scrise formulată de către organele abilitate ale statului prin reprezentanţi aflaţi în exerciţiul funcţiunii. În acestă ipoteză, Partea care dezvăluie informaţia va informa în scris cealaltă Parte în 48 de ore despre acest fapt.

* 1. Informaţiile confidenţiale înseamnă orice informaţie sau secret profesional, fie că este sau nu marcat ca fiind confidenţial, fie că este sub formă de document electronic sau în orice altă formă şi include, fără a se limita la acestea, informaţii de orice natură referitoare la prezenta Tranzacţie, la circumstanţele negocierii, încheierii, executării şi terminării acesteia sau orice alte informaţii referitoare la orice alte drepturi sau interese legitime izvorând din prezenta Tranzacţie.

**Art. 5 - NOTIFICĂRI ŞI CORESPONDENŢE**

**5.1.** Notificările şi orice altă corespondenţă în legătură cu Tranzacţia vor fi considerate valabil îndeplinite şi vor produce efecte numai dacă vor fi transmise de o Parte celeilalte Părţi, în scris, prin scrisoare recomandată cu confirmare de primire, prin fax, sau prin orice alt mod care asigură confirmarea de primire, la sediul acestora, indicat conform celor ce urmează.

**5.2. Pentru C.......:**

Adresa: ......., X.....

**Pentru E.......:**

Adresa: B....., ....., Jud. B.....

**5.3** Orice modificare a coordonatelor sus-menţionate devine opozabilă celeilalte Părţi numai dacă a fost notificată în prealabil în condiţiile stabilite prin prezentul articol. Comunicarea făcută înainte de primirea notificării de schimbare a datelor, rămâne valabil efectuată şi este opozabilă celeilalte Părţi, putând fi demonstrată prin orice mijloc de probă.

**Art. 6 - LEGEA APLICABILĂ. LITIGII.**

**6.1.** Prezenta Tranzacţie este guvernată de legea română. Contractul este încheiat în conformitate cu dispoziţiile art. 2.267 – 2.278 raportat la art. 1270 Cod civil.

**6.2.** Litigiile care se vor naşte din prezenta Tranzacţie sau în legătură cu aceasta, inclusiv cele referitoare la validitatea, interpretarea, executarea sau desfiinţarea sa vor fi soluţionate pe cale amiabilă sau, în cazul în care acest lucru nu este posibil, vor fi deduse spre soluţionare instanţei competente, pronunţând o hotărâre definitivă şi obligatorie pentru Părţi.

**Art. 7 - DISPOZIŢII TRANZITORII ŞI FINALE.**

**7.1.** Tranzacţia reprezintă totalitatea declaraţiilor, garanţiilor şi angajamentelor Părţilor şi anulează orice alte înţelegeri, convenţii, declaraţii, garanţii, promisiuni, asigurări anterioare semnării sale cu privire la obiectul acesteia, care nu sunt expres menţionate în Tranzacţie şi care, pentru niciun motiv şi în nicio situaţie, nu vor putea modifica sau completa Tranzacţia.

**7.2.** Părţile convin că, în cazul în care oricare din prevederile Tranzacţiei este declarată nulă, celelalte prevederi rămân valabile şi îşi produc efectele în condiţiile arătate. Părţile convin ca orice clauză declarată nulă să fie înlocuită printr-o altă clauză care să corespundă cât mai bine spiritului contractului, iar dacă acest lucru nu este posibil va fi considerată nescrisă

**7.3.** Tranzacţia reprezintă înţelegerea finală dintre Părţi şi nicio probă nu va fi primită în privinţa a ceea ce se pretinde că s-ar fi spus înainte sau la data încheierii ei.

**7.4.** Părţile declară şi recunosc expres că persoanele desemnate să semneze Tranzacţia în numele lor sunt împuternicite în acest sens, semnătura lor fiindu-le pe deplin opozabilă.

**7.5.** Prezenta Tranzacţie s-a încheiat astăzi, la data de, ........, în limba română, în 3 exemplare originale cu putere probatorie egală, câte un exemplar pentru fiecare parte şi un exemplar pentru Tribunalul B.........

**C....................... E.......**

**Prin mandatar** **Prin Director General**

D........ F........

A stabilit onorariu definitiv al expertului H..... suma de 18.000 lei şi obligă părţile să achite diferenţa de 16.000 lei rămasă neachitată, respectiv fiecare parte câte 8.000 lei către expertul judiciar silvic H........

A stabilit onorariul definitiv al expertului judiciar A...... suma de 35.500 lei şi obligă părţile să achite expertului contabil A....... diferenţa de 34.000 lei rămasă neachitată, respectiv fiecare parte câte 17.000 lei.

Împotriva acestei sentințe a formulat recurs expertul judiciar A....... solicitând modificarea ei în parte în sensul aprobării decontului său în sumă de 48.995 lei onorariu definitiv și a obligării părților la plata acestuia.

În motivarea recursului a arătat aceasta că și-a îndeplinit întocmai, la termenele stabilite obligațiile de expert, depunând fără întârziere raportul de expertiză.

Întocmirea acestui raport a implicat împrejurări de fapt complexe ce au necesitat ore de studiu, de verificare a operațiunilor economice înregistrate, de analiză și de stabilire riguroasă a împrejurărilor de fapt.

Față de calitatea și cantitatea muncii consideră că în mod nejustificat i-a fost redus onorariul de la suma de 48.995 lei la cea de 35.500 lei fără nicio motivare.

După depunerea raportului de expertiză, la termenul din 16.09.2015 au fost formulate obiecțiuni iar la 18.11.2015 a depus răspunsul la acestea însă cauza a fost finalizată prin tranzacția părților.

A subliniat recurenta că proba cu expertiza fusese în mod legal administrată și că onorariul definitiv a fost direct calculat conform art.213 alin.1 din Codul de procedură civilă.

Intimata reclamantă C..... a formulat întâmpinare prin care a solicitat respingerea recursului arătând că raportul de expertiză nu fusese finalizat, existând încă obiecțiuni ale părților iar cuantuul onorariului este exagerat demare față de complexitatea și volumul de muncă necesar.

Intimata pârâtă E..... S.R.L. a formulat și ea întâmpinare prin care a solicitat respingerea recursului ca inadmisibil, ca nefondat și, în subsidiar, ca nefondat, cu cheltuieli de judecată.

Pe fondul cauzei a arătat intimata că potrivit art.213 alin.2 din Codul de procedură civilă poate fi mărit onorariul de către instanță, aceasta reprezentând doar o posibilitate nu o obligație.

Raportul a fost finalizat după aproximativ 3 ani, ceea ce a condus la amânări repetate ale cauzei iar suma solicitată de 48995 lei este disproporționat de mare, inclusiv prin raportare la onorariul stabilit pentru expertul judiciar silvic H.....

Prin încheierea de ședință din data de ...... au fost respinse excepțiile tardivității și inadmisibilității cererii de recurs.

Analizând, prin prisma motivelor de recurs, dispoziția instanței de fond de stabilire a onorariului definitiv al expertului judiciar A....... la suma de 35.500 lei, Curtea apreciază că prezentul recurs este nefondat pentru următoarele considerente:

În prezenta cauză sunt aplicabile dispozițiile vechiului Cod de procedură civilă și respectiv ale O.G. nr.2/2000.

Potrivit dispozițiilor art.20, 22 și 23 din O.G. nr.2/2000 pentru efectuarea unei expertize se stabilește un onorariu provizoriu, raportul de expertiză se depune însoțit de nota de evaluare a onorariului împreună cu decontul cheltuielilor de transport, cazare, diurnă și a altor cheltuieli necesare iar onorariul definitiv se stabilește în funcție de complexitatea lucrării, de volumul de muncă depus și de gradul profesional sau științific al expertului.

În cauză, expertiza a fost dispusă la ......, expertul a intrat în posesia unor documente la ...... (adresa nr......./20.01.2015 – fila ..../ vol.V) iar raportul de expertiză a fost depus la .... iar raportul de expertiză a fost depus la .... Din cuprinsul raportului de expertiză rezultă că a fost efectuat în perioada ..... -.....

Prin Nota de evaluare a onorariului expertul A..... a indicat un timp afectat desfășurării expertizei de 484 ore (8 ore – deplasare arhivă, 4 ore prelucrare și sistematizare materiale, 80 ore – redactare raport) cu un tarif de 100 lei/oră și cheltuieli efectuate de 595 lei, totalizând un onorariu de 48.995 lei.

Fără a nega complexitatea lucrării efectuate și volumul de muncă depus, Curtea apreciază că suma stabilită de instanța de fond cu titlu de onorariu definitiv este corectă, respectând criteriile prevăzute de art.23 din O.G. nr.2/2000.

Se mai reține că susținerile părților referitoare la nefinalizarea expertizei nu sunt fondate, față de împrejurarea că, onorariul definitiv a fost stabilit față de decontul depus, care nu a avut în vedere și formularea de obiecțiuni sau de răspuns la obiecțiuni.

De asemenea, se reține că susținerile părților referitoare la efectuarea cu întârziere a expertizei nu pot fi reținute față de împrejurarea că aceasta nu reprezintă un criteriu pentru modul de stabilire a onorariului definitiv.

Față de aceste considerente, văzând și dispozițiile art.312 din Codul de procedură civilă, urmează să respingă ca nefondat prezentul recurs.

Pentru aceste motive

În numele legii

D E C I D E :

Respinge recursul declarat de expertul judiciar A...... împotriva sentinţei civile nr...../ ....., pronunţate de Tribunalul .......

Irevocabilă.

Pronunţată în şedinţă publică, astăzi ...........

Preşedinte, Judecător, Judecător,

Cod A1039 ..................... ............

Grefier,

.......

Red. cod A1039./ ........

Tehnored: ......../.......... – 2 ex. -

Judecător fond: .......