**Hot. 3**

**R O M Â N I A**

**CURTEA DE APEL ..**

**SECŢIA ….**

**Dosar nr. ... DECIZIA NR. ….**

**Şedinţa publică din …**

**Curtea compusă din:**

Preşedinte: 1, judecător

Judecător: COD A 1038

Judecător: 2, preşedinte secţie

Grefier: 3

S-au luat în examinare pentru soluţionare, ***contestaţia în anulare*** formulată de contestatorul **INSPECTORATUL DE POLIŢIE JUDEŢEAN V**, cu sediul în R V, str. ..., judeţul V, împotriva deciziei nr. **D1**, pronunţată de Curtea de Apel , Secţia **………**, în dosarul nr. **...**, intimaţi fiind **SINDICATUL NAŢIONAL AL POLIŢIŞTILOR ŞI PERSONALULUI CONTRACTUAL DIN M.A.I. - BIROUL EXECUTIV TERITORIAL V - SINDICATUL NAŢIONAL AL POLIŢIŞTILOR ŞI PERSONALULUI CONTRACTUAL DIN M.A.I. - BIROUL EXECUTIV TERITORIAL V – pentru: X1, X2, X3, X4, X5, X6, X7,** cu sediul înR V, str. ..., judeţul V, **INSPECTORATUL GENERAL PENTRU IMIGRĂRI**, cu sediul procesual ales în B, **DIRECŢIA GENERALĂ DE PROTECŢIE INTERNĂ**, cu sediul în B

La apelul nominal făcut în şedinţă publică au lipsit părţile.

Procedura de citare este legal îndeplinită.

S-a făcut referatul cauzei de către grefierul de şedinţă, după care:

Analizând actele dosarului şi observând că s-a solicitat judecarea în lipsă potrivit art. 223 alin. 3 coroborat cu art. 411 alin. 1 pct.2 Noul Cod procedură civilă, Curtea constată cauza în stare de judecată şi rămâne în pronunţare asupra acesteia.

**C U R T E A**

Constată că, prin decizia nr. D1, pronunţată de Curtea de Apel , Secţia **………**, în dosarul nr. ..., a fost respins recursul formulat de pârâţii Inspectoratul General pentru Imigrări şi Inspectoratul de Poliţie de Poliţie Judeţean V. Totodată, a fost respins ca nefondat recursul formulat de pârâta Direcţia Generală de Poliţie Internă.

Împotriva acestei decizii a formulat contestaţie în anulare recurentul Inspectoratul Judeţean de Poliţie V, întemeiată pe dispoziţiile art. 503 alin.2 şi alin.3 din Codul de procedură civilă, respectiv eroarea materială.

În motivarea contestaţiei contestatorul a arătat că, în mod eronat instanţa a reţinut că recurentului i-a fost comunicată în data de 19.02.2019 sentinţa civilă nr…..2018 a Tribunalului V, în realitate aceasta fiind comunicată instituţiei la data de 21.02.2019, conform dispoziţiei rezolutive a şefului inspectoratului către compartimentul juridic, rezoluţie ce reprezintă data la care instituţia a luat cunoştinţă de sentinţă, astfel încât recursul a fost formulat în termenul de 15 zile, calculat potrivit dispoziţiilor art.181 alin.1 pct.2 Cod procedură civilă, respectiv la data de 11.03.2019, conform extrasului din adresa de poştă electronică din data de 11.03.2019 depus la dosar.

Analizând decizia contestată în raport de motivul de contestaţie în anulare invocat, Curtea reţine că aceasta este nefondată urând a fi respinsă pentru următoarele considerente:

Din înscrisul depus la fila .. din dosar fond, sentinţa civilă nr…..2018 a Tribunalului … i-a fost comunicată contestatorului la data de 19.02.2019.

Curtea nu poate reţine că dovada comunicării o reprezintă rezoluţia şefului inspectoratului către compartimentul juridic din data de 21.02.2019, întrucât, potrivit dispoziţiilor art.154 alin.1 şi 2 din Codul de procedură civilă, comunicarea actelor de procedură se face „din oficiu, prin agenţii procedurali ai instanţei sau prin orice alt salariat al acesteia, precum şi prin agenţi ori salariaţi ai altor instanţe, în ale căror circumscripţii se află cel căruia i se comunică actul.”, „în plic închis, la care se alătură dovada de înmânare/procesul-verbal şi înştiinţarea prevăzute la art. 163, cu menţiunea "PENTRU JUSTIŢIE. A SE ÎNMÂNA CU PRIORITATE".”

De asemenea, art. 164 Cod procedură civilă reglementează cuprinsul dovezii de înmânare şi al procesului-verbal, alin.4 al aceluiaşi text arătând că „Menţiunile din procesul-verbal privitoare la faptele constatate personal de cel care l-a întocmit nu pot fi combătute decât prin procedura înscrierii în fals.”

Or, în procesul verbal depus la fila 145 dosar fond se arată faptul că sentinţa a fost înmânată inspectoratului la data de 19.02.2019, fiind primită de către Y, funcţionar însărcinat cu primirea corespondenţei, care s-a identificat cu actul de identitate … şi a aplicat ştampila instituţiei.

Potrivit art.165 alin.1 Cod procedură civilă, *„Procedura se socoteşte îndeplinită: la data semnării dovezii de înmânare ori, după caz, a încheierii procesului-verbal prevăzut la art. 164, indiferent dacă partea a primit sau nu citaţia ori alt act de procedură personal;”*

În cauză, aceasta este data de 19.02.2019, dată consemnată în procesul-verbal de comunicare ca fiind data semnării dovezii de înmânare, menţiune care face dovadă până la înscrierea în fals, conform dispoziţiilor art.164 alin.4 Cod procedură civilă şi care nu poate fi combătută prin dovada rezoluţiei şefului inspectoratului către compartimentul juridic, din data de 21.02.2019, acest înscris neavând valoare probatorie în contra procesului verbal de comunicare a sentinţei întocmit de agentul procedural.

Pentru aceste motive, reţinând că decizia pronunţată nu este rezultatul unei erori materiale, ci rezultatul aplicării corecte a dispoziţiilor legale referitoare la modalitate de comunicare a sentinţei şi data acestei comunicări, Curtea apreciază că motivele invocate nu se încadrează în dispoziţiile art.503 alin.2 şi alin.3 din Codul de procedură civilă, respectiv eroarea materială.

În consecinţă, contestaţia în anulare urmează a fi respinsă ca neîntemeiată.

**PENTRU ACESTE MOTIVE**

**ÎN NUMELE LEGII**

**D E C I D E**

Respinge contestaţia în anulare formulată de contestatorul **INSPECTORATUL DE POLIŢIE JUDEŢEAN V**, CUI 2.., cu sediul în R V, str. ..., judeţul V, împotriva deciziei nr. **D1**, pronunţată de Curtea de Apel , Secţia a **………**, în dosarul nr. **...**, intimaţi fiind **SINDICATUL NAŢIONAL AL POLIŢIŞTILOR ŞI PERSONALULUI CONTRACTUAL DIN M.A.I. - BIROUL EXECUTIV TERITORIAL V pentru: X1, X2, X3, X4, X5, X6, X7,** cu sediul înR V, str. ..., judeţul V, CIF .., **INSPECTORATUL GENERAL PENTRU IMIGRĂRI**, CUI 2…, cu sediul procesual ales în B, **DIRECŢIA GENERALĂ DE PROTECŢIE INTERNĂ**, cu sediul în B.

Definitivă.

Pronunţată în şedinţă publică astăzi, …., la Curtea de Apel – Secţia **………**.

|  |  |  |
| --- | --- | --- |
| Preşedinte,  1 | Judecător,  COD A 1038 | Judecător,  2 |
|  | Grefier,  3 |  |

Red….

…

….